b'\n_START_ARTICLE_\nGeslovnik\n_START_PARAGRAPH_\nGeslovnik ali geselnik je sistemati\xc4\x8dno urejen seznam gesel oz. predmetnih oznak. Z njim \xc5\xbeelimo poenotiti izraze, ki v katalogu opisujejo vsebino dokumentov. Poenotenje izrazov je pomembno zaradi bolj\xc5\xa1ih mo\xc5\xbenosti za priklic dokumentov pri iskanju po vsebini. Uporablj naravni jezika namesto \xc5\xa1ifer._NEWLINE_Predmetna oznaka izra\xc5\xbea vsebino dokumenta. Tvori jo izraz, ki je ena beseda ali besedna zveza. Predmetne oznake, razvr\xc5\xa1\xc4\x8dene po abecedi, tvorijo geslovnik. Geslovnik je kontroliran slovar, ki najve\xc4\x8dkrat vklju\xc4\x8duje predmetne oznake iz knji\xc5\xbeni\xc4\x8dnega kataloga. Knji\xc5\xbeni\xc4\x8dni katalog pa je po abecedi ali po kakem drugem sistemu urejen popis knji\xc5\xbeni\xc4\x8dnega gradiva.\n_START_SECTION_\nPojmi\n_START_PARAGRAPH_\nPredmetna dolo\xc4\x8dila so vklju\xc4\x8dena v seznam enakopravno s predmetnimi oznakami. Seznam predmetnih dolo\xc4\x8dil ni posebej izpostavljen iz dveh razlogov: zaradi la\xc5\xbejega iskanja in zato, ker ve\xc4\x8dina predmetnih oznak lahko nastopa tudi kot dolo\xc4\x8dilo in obratno, marsikatero predmetno dolo\xc4\x8dilo lahko uporabimo tudi kot predmetno oznako._NEWLINE_Kazalke povezujejo identi\xc4\x8dne pojme, izlo\xc4\x8dajo nesprejete izraze in ka\xc5\xbeejo na izraze, ki jih uporabljamo kot predmetne oznake. Nesprejeti izraz in predmetna oznaka sta med seboj povezana z besedama glej, ki ka\xc5\xbee pod katero predmetno oznako so zbrana dela o dolo\xc4\x8deni temi, in uporabi za, obe opozarjata katalogizatorja, katerega izraza naj ne uporablja._NEWLINE_Vodilke povezujejo pojme, ki so med seboj tematsko povezani. Uporabnika usmerjajo od ene sprejete predmetne oznake na drugo oziroma opozarjajo na druge predmetne oznake, ki se nana\xc5\xa1ajo na iskano vsebino._NEWLINE_Sinonimi so besede, ki se med seboj lo\xc4\x8dijo po obliki, a imajo identi\xc4\x8den ali delno identi\xc4\x8den pomen. Sinonimi so doma\xc4\x8di izrazi ali tujke._NEWLINE_Homonimi so besede, ki imajo ve\xc4\x8d razli\xc4\x8dnih pomenov.'